Analiza algoritmilor – Laborator 4
· Tipuri de date abstracte
· Inductie structurala
· Exercitii rezolvate
· Test la laborator
· Tipuri de date abstracte
Definitie
Un tip de date abstract specifica:

· un set de date (valori care apartin tipului respectiv)
· un set de operatii care se pot face cu acele date

De ce “abstract”?
· independent de implementare (acelasi TDA poate fi implementat in diverse moduri care respecta definitia)
· vizibil ca definitie matematica sau programat ca interfata
Exemplul 1 – Tipul de date abstract Nat
Nume: Nat
Descriere: numere naturale

Tipuri importate: Bool
Constructori de baza:

zero:->Nat                      // orice numar natural este ori 0
succ:Nat->Nat                 // ori succesorul altui numar natural
Operatori:
zero?:Nat->Bool              // testeaza daca un numar natural este 0
add:Nat*Nat->Nat           // aduna 2 numere naturale
Axiome:

zero?(zero)=true

zero?(succ(n))=false

add(zero,n)=n

add(succ(m),n)=succ(add(m,n))

Am prezentat o fisa restransa a tipului numerelor naturale (o fisa care contine numai un operator (zero?) care verifica daca un numar este zero si operatorul add care aduna 2 numere naturale). In continuare o sa detaliem putin termenii esentiali care apar in “fisa” TDA-ului.
Constructori de tip
· toti operatorii unui tip t care produc o valoare a lui t se numesc constructori ai acelui tip
· zero, succ, add sunt toti constructori ai tipului Nat
· zero? nu este constructor pentru Nat, intrucat produce un Bool
Constructori de baza
· acei constructori cu uzul carora se obtin toate valorile tipului
· zero si succ sunt constructori de baza pentru Nat

· add nu este constructor de baza, intrucat nu e necesar; orice numar natural se poate obtine din aplicari succesive de zero sau succ

Constructorii unui tip t, din punct de vedere al felului parametrilor
· nulari: primesc 0 parametri; fie Σ0 multimea constructorilor de baza nulari (ex: zero pentru tipul Nat)
· externi: primesc un numar de parametri dintre care niciunul nu este de tip t; fie Σe multimea constructorilor de baza externi (nu exista constructor extern in fisa tipului Nat)
· interni: primesc un numar de parametri dintre care cel putin unul este de tip t; fie Σi multimea constructorilor de baza interni (ex: succ pentru tipul Nat)
Axiome

· rolul lor este sa specifice cum se comporta operatorii TDA-ului pe toate valorile TDA-ului
· pentru aceasta, e suficient sa specifice cum se comporta pe toti constructorii de baza (intrucat orice valoare a TDA-ului se poate obtine numai din constructorii de baza)
· este extrem de important ca axiomele sa “acopere” toate valorile tipului
· de asemenea ele trebuie sa fie scrise neredundant (de exemplu, la axiomele pentru add, am acoperit toate posibilitatile prin a varia doar primul parametru intre zero si succ(m), nu era nevoie sa facem asta si pentru al doilea; in general e foarte important sa gasim exprimarea minimala si completa pentru axiome; in particular, cand exista mai multi parametri de tip t, consideram ca scriem axiomele din punctul de vedere al unuia din ei, nu din al tuturor)

Dimensiunea unei valori v a unui TDA t

· reprezinta numarul aparitiilor constructorilor lui t in formula care desemneaza pe v

· ex: succ(succ(zero)) are dimensiunea 3

Exemplul 2 – Tipul de date abstract Stack
Nume: Stack
Tipuri importate: Elem, Bool
Constructori de baza:

void:->Stack                      // orice stiva e ori vida
push:Elem*Stack->Stack    // ori un element deasupra unei alte stive
Operatori:
empty?:Stack->Bool          // testeaza daca stiva e vida
pop:Stack\{void}->Stack  // intoarce stiva fara primul ei element
top:Stack\{void}->Elem   // intoarce primul element din stiva
Axiome:

empty?(void)=true

empty?(push(e,s))=false

pop(push(e,s))=s
top(push(e,s))=e

Pe acest al doilea exemplu avem:
· constructori de baza: void, push

· constructori care nu sunt de baza: pop

· constructori de baza nulari: void

· constructori de baza interni: push

· niciun constructor de baza extern

· axiome definite pe intreg domeniul de definitie al fiecarui operator (de aceea pop si top nu sunt definite pe void)

· Inductia structurala
Cand este adecvata?
· cand algoritmul (sau o parte din el) primeste date de un tip t care satisfac o proprietate P (conform asertiunii de intrare) si trebuie sa produca date de tip t care satisfac de asemenea proprietatea P (conform asertiunii de iesire)
· faptul ca proprietatea P este pastrata in urma aplicarii algoritmului poate fi demonstrat prin inductie structurala
Moduri de intelegere a inductiei structurale
1. pentru a dovedi ca proprietatea P va fi respectata in urma aplicarii algoritmului de toate valorile posibile de tip t, va trebui sa aratam ca e respectata de toti constructorii de baza
2. pentru a dovedi ca proprietatea P va fi respectata in urma aplicarii algoritmului de toate valorile posibile de tip t, vom face o inductie matematica dupa dimensiunea valorilor tipului t (cazul de baza vor fi constructorii nulari si externi, intrucat acestia sunt singurii de dimensiune 1; pasul de inductie se va referi la constructorii interni, intrucat acestia au proprietatea de a incrementa dimensiunea (P(n)=>P(n+1), ca la inductia matematica))

Ambele viziuni sunt surprinse de aceeasi schema de inductie structurala.
Schema inductiei structurale

Este lasata ca exercitiu identificarea celor 2 viziuni de mai sus pe aceasta schema. 
· Exercitii rezolvate
Fie TDA-ul List descris de fisa urmatoare:
Nume: List

Tipuri importate: Nat, Elem
Constructori de baza:

[]:->List                      // orice lista este ori vida

: :Elem*List->List        // ori un element adaugat la o alta lista

                                  // sintaxa (x:xs) = elem x adaugat la lista xs  
Operatori:
length:List->Nat          // lungimea unei liste
++:List*List->List       // A++B = concatenarea listelor A si B
Axiome:

length([])=0                                                                          (LEN1)
length(x:xs)=1+length(xs)  // shortcut pt succ(length(xs))       (LEN2)
[]++L=L                                                                               (APP1)
(x:xs)++L=x:(xs++L)                                                            (APP2)
P1) Sa se demonstreze prin inductie structurala ca ++ e asociativ.
Trebuie demonstrat asadar ca (A++B)++C = A++(B++C).
Vom face inductie structurala dupa A.

Caz de baza: A=[] (constructor nular)

Trebuie aratat ca:

([]++B)++C = []++(B++C)  <=(APP1)=>
         B++C =         B++C   □
Pas de inductie: A=(x:xs) (constructor intern)

Ipoteza inductiva: (xs++B)++C = xs++(B++C)                           (II)

Trebuie aratat ca:
((x:xs)++B)++C = (x:xs)++(B++C) <=(APP2)=>
(x:(xs++B))++C = x:(xs++(B++C)) <=(APP2)=>

x:((xs++B)++C) = x:(xs++(B++C)) <=(II)=>

x:(xs++(B++C)) = x:(xs++(B++C))   □

Intrucat am epuizat toti constructorii de baza, rezulta ca ++ e asociativ.
P2) Sa se demonstreze prin inductie structurala ca:

length(A++B) = length(A)+length(B).
Vom face inductie structurala dupa A.

Caz de baza: A=[] (constructor nular)

Trebuie aratat ca:

length([]++B) = length([])+length(B) <=(LEN1)=>
length([]++B) = length(B)                  <=(APP1)=>

length(B)        = length(B)   □

Pas de inductie: A=(x:xs) (constructor intern)

Ipoteza inductiva: length(xs++B) = length(xs)+length(B)             (II)

Trebuie aratat ca:
length((x:xs)++B) = length(x:xs)+length(B) <=(APP2)=>
length(x:(xs++B)) = length(x:xs)+length(B) <=(LEN2)=>

1+length(xs++B)  = 1+length(xs)+length(B) <=(II)=>

1+length(xs++B)  = 1+length(xs++B)   □   

· Test la laborator
Extindeti tipul List cu operatorul member. member(x,L) va intoarce true daca elementul x este in lista L si false altfel. Scrieti signatura si axiomele corespunzatoare acestui operator si demonstrati apoi prin inductie structurala urmatoarea proprietate:
member(A++B) = member(A) || member(B).

